Na osnovu člana 81. stava 6. Zakona o prostornom planiranju i korištenju zemljišta na nivou Federacije Bosne i Hercegovine ("Službene novine Federacije BiH", br. 2/06, 72/07, 32/08, 4/10, 13/10 i 45/10), federalni ministar prostornog uređenja donosi 

**PRAVILNIK**  
  
  
**O TEHNIČKIM SVOJSTVIMA GRAĐEVINSKIH PROIZVODA KOJI SE PROJEKTUJU I UGRAĐUJU U SISTEM ODVODNJE I PROČIŠĆAVANJA OBORINSKIH I OTPADNIH VODA**

[(“Službene novine FBiH”, broj 44/17 i 95/18)](https://fmpu.gov.ba/wp-content/uploads/2020/07/Pravilnik-o-tehnic%CC%8Ckim-svojstvima-gra%C4%91evinskih-proizvoda-koji-se-projektuju-i-ugra%C4%91uju-u-sistem-odvodnje-i-proc%CC%8Cis%CC%8Cc%CC%81avanja-oborinskih-i-otpadnih-voda-SNFBiH-br-44-17-i-95-18.pdf)

**Neslužbeni prečišćeni tekst**

**I. OPĆE ODREDBE**

**Član 1.**

Ovim pravilnikom, propisuju se tehnička svojstva za građevinske proizvode koji se projektuju i ugrađuju u sisteme odvodnje i pročišćavanja oborinskih i otpadnih voda, kao i način potvrde usklađenosti.   
  
Odredbe ovog pravilnika se primjenjuju na sve uređaje i sklopove uređaja koji kao prefabrikovani građevinski proizvodi se projektuju i isporučuju na gradilište radi ugradnje u sistem odvodnje i pročišćavanja oborinskih i otpadnih voda.   
  
Prefabrikovani proizvod je element koji je građevinski proizvod izrađeni (proizveden) na različitom mjestu od mjesta njegove ugradnje.   
  
Potvrda usklađenosti građevinskih proizvoda u smislu ovog pravilnika je radnja ocjene usklađenosti proizvoda i izdavanje certifikata njegovoj usklađenosti. 

**Član 2.**

Pojedini pojmovi upotrijebljeni u ovom pravilniku imaju sljedeće značenje:   
  
Reviziono okno (otvor) - je šaht na kanalizacionom cjevovodu koji omogućuje pristup radi čišćenja, održavanja i inspekcije cjevovoda.   
  
Retencijsko okno - je slivnik ili pjeskolov (revizioni otvor sa taložnicima) namjenjeni za odvajanje krupnog otpada iz oborinskih i otpadnih voda.   
  
Prepumpna stanica - je uređaj koji prepumpava (podiže) otpadne vode sa nižih na više kote gravitacionog cjevovoda.   
  
Taložnici (cisterne, spremnici) - su posude namijenjene za prihvat, zadržavanje i odvajanje raznih krutih i krupnih otpadaka koji su prisutni u otpadnoj vodi.   
  
Separator masti i ulja - je uređaj namjenjeni za pročišćavanje zauljenih oborinskih i otpadnih voda sa površine koja je onečišćene lakim tečnostima (ulja i goriva) kao što su: benzinske pumpe, pretakališta goriva i maziva, mehaničke radionice, autopraonice, autoservisi, deponije automobila, naftni terminali, asfaltne baze, parkinzi, saobraćajnice itd.   
  
Uređaji za biološko pročišćavanje sanitarno-fekalnih voda je uređaj koji uklanja organsko onečišćenje, azotnih i fosfornih jedinjenja do nivoa čistoće da se voda može nesmetano ispstiti u prirodni recipijent. 

**Član 3.**

Odredbe ovoga pravilnika se primjenjuju na:   
  
Reviziono okno - šaht;   
  
Retencijsko okno - slivnik ili pjeskolov;   
  
Prepumpna stanica;   
  
Taložnik;   
  
Cijevi i cjevni materijal;   
  
Separatori masti i ulja;   
  
Posude za uređaje za biološko pročišćavanje. 

**II. PROJEKTOVANJE I UGRADNJA**

**Član 4.**

Svi građevinski proizvodi koji se projektuju i ugrađuju u sisteme odvodnje i prečišćavanja oborinskih i otpadnih voda (reviziono okno, retencijsko okno, prepumpna stanica, taložnik, separator masti i ulja i posude za uređaje za biološko pročišćavanje) moraju biti prema odredbama pravilnika o ocjenjivanju usklađenosti građevinskih proizvoda ("Službene novine Federacije BiH", br. 88/10, 64/11, 44/16). 

**Član 5.**

Građevinski proizvodi projektovani i izrađeni od armiranog poliestera (GRP) moraju zadovoljavati norme:   
  
**a)** Reviziona okna, slivnici i prepumpne stanice:   
  
- BAS EN 15 383+A1 Plastični cijevni sistemi za odvodnju i kanalizaciju - Staklom ojačani duromeri (GRP) na osnovi nezasićenih poliesterskih smola (UP) - Komore i servisna okna.   
  
- BAS EN 14 982+A1 Plastični cijevni i kanalni sistemi -Termoplastična okna ili penjalice za servisna okna i komore - Određivanje krutosti prstena.

- BAS CEN/TS 14632: Plastični cijevni sistemi za odvodnju, kanalizaciju i vodosnabdijevanje, tlačne i netlačne instalacije - Staklom-ojačani duromeri (GRP) na osnovu nezasićene poliester smole (UP) - Uputstvo za ocjenu usklađenosti.  
  
**b)** Cijevi:   
  
- BAS EN 14 364: Plastični cijevni sistemi za drenažu i kanalizaciju sa ili bez pritiska - Krute termoplastike ojačane staklom (GRP) na bazi nezasićene poliesterske smole (UP) - Specifikacija za cjevovode, spojne elemente i spojeve.   
  
**c)** Taložnici;   
  
- BAS EN 976-1: Podzemni spremnici od staklom ojačane plastike (GRP) - Horizontalni cilindrični spremnici za skladištenje tečnosti na bazi naftnih goriva bez pritiska - Dio 1: Zahtjevi i metode ispitivanja jednozidnih spremnika.

- BAS EN 976-2: Podzemni spremnici od staklom-ojačane plastike (GRP) - Horizontalni cilindrični spremnici za skladištenje tečnosti na bazi naftnih goriva bez pritiska - Dio 2: Transport, rukovanje, skladištenje i ugradnja jednozidnih spremnika

**Član 6.**

Građevinski proizvodi projektovani i izrađeni od polietilena i polipropilena (PE/PP) moraju zadovoljavati norme:   
  
**a)** Reviziona okna, slivnici, taložnici i prepumpne stanice;   
  
- BAS EN 13598-1: Plastični cijevni sistemi za podzemnu drenažu bez pritiska i kanalizacijski sistemi - plastificirani poli (vinilklorid) (PVC-U), polipropilen (PP) i polietilen (PE) - Dio 1: Specifikacije za pomoćne cijevne priključke uključujući plitke kontrolne komore.

- BAS EN 13 598-2: Plastični cijevni sistemi za netlačnu podzemnu odvodnju i kanalizaciju - Neomekšani poli (vinil-hlorid) (PVC-U), polipropilen (PP) i polietilen (PE) - 2.dio: Specifikacije za kontrolna okna i kontrolne komore u području prometnica i duboko ukopane instalacije,

- BAS CEN/TS 13598-3: Plastični cijevni sistemi za podzemno odvodnjavanje i kanalizaciju bez pritiska - Neplastificirani poli (vinilklorid) (PVC-U), polipropilen (PP) i polietilen (PE) - Dio 3: Uputstvo za ocjenjivanje usklađenosti,  
  
- BAS EN 1277: Plastični cijevni sistemi - Termoplastični cijevni sistemi za podzemne primjene bez pritiska - Metode za ispitivanje curenja spojeva u obliku prstena sa zaptivanjem elastomerom,   
  
**b)** Cijevi;   
  
- BAS EN 13 476-1: Plastični cijevni sistemi za podzemnu drenažu bez pritiska i kanalizacijski sistemi - Sistemi sa cijevima očvrsnuti zidova od ne savitljivog polivinilhlorida (PVC-U), polipropilena (PP) i polietilena (PE).

- BAS EN 13476-2: Plastični cijevni sistemi za podzemnu drenažu bez pritiska i kanalizacijski sistemi - Sistemi sa cijevima očvrsnutih zidova od nesavitljivog poli (vinilklorida) (PVC-U), polipropilena (PP) i polietilena (PE) - Dio 2: Specifikacije za cijevi i cijevne priključke sa glatkim unutarnjim i vanjskim površinama i sistem, Tip A,   
  
- BAS EN 13476-3+A1: Plastični cijevni sustavi za netlačnu podzemnu odvodnju i kanalizaciju - Strukturirani-cijevni sustavi od neplastificiranog poli (vinil klorid) (PVC-U), polipropilena (PP) i polietilena (PE) - Dio 3: Specifikacije za cijevi i spojnice sa glatkom unutarnjom i profiliranom vanjskom površinom i sustav, Tip B,   
  
- BAS CEN/TS 13476-4: Plastični cijevni sustavi za netlačnu podzemnu odvodnju i kanalizaciju - Strukturirani - cijevni sustavi od neplastificiranog poli (vinilklorid) (PVC-U), polipropilena (PP) i polietilena (PE) - Dio 4: Upute za ocjenu sukladnosti,   
  
- BAS EN 12666-1+A1: Plastični cijevni sistemi za podzemnu kanalizaciju i odvodnju bez pritiska - Polietilen (PE) - Dio 1: Specifikacije za cijevi, cijevne priključke i sistem,   
  
- BAS CEN/TS 12666-2: Plastični cijevni sistemi za podzemnu kanalizaciju i odvodnju bez pritiska - Polietilen (PE) - Dio 2: Uputstvo za ocjenjivanje usklađenosti,   
  
- BAS EN 1852-1: Plastični cijevni sistemi za podzemnu odvodnju i kanalizaciju bez nadpritiska - Polipropilen (PP) - Dio 1: Specifikacije za cijevi, spojnice i sistem,   
  
- BAS CEN/TS 1852-2: Plastični cijevni sistemi za podzemnu odvodnju i kanalizaciju bez nadpritiska - Polipropilen (PP) - Dio 2: Upute za ocjenu usklađenosti,   
  
- BAS EN 1401-1: Plastični cijevni sustavi za netlačnu podzemnu odvodnju i kanalizaciju- - Neomekšani poli (vinilhlorid) (PVC-U) - Dio 1: Specifikacije za cijevi, spojnice i sustav,   
  
- BAS CEN/TS 1401-2: Plastični cijevni sistemi za podzemnu drenažu bez pritiska i kanalizacijski sistem - Neplastificirani poli (vinilklorid) (PVC-U) - Dio 2: Uputstvo za ocjenu usklađenosti,  
  
- BAS EN 1277: Plastični cijevni sistemi - Termoplastični cijevni sistemi za podzemne primjene bez pritiska - Metode za ispitivanje curenja spojeva u obliku prstena sa zaptivanjem elastomerom. 

**Član 7.**

Građevinski proizvodi projektovani i izrađeni od armiranog betona koji se ugrađuju kao prefabrikovani moraju zadovoljavati norme:   
  
- BAS EN 1917: Ulazni i kontrolni šahtovi od betona, betona sa čeličnim vlaknima i armiranog betona,   
  
- BAS EN 1916: Betonske cijevi i fitinzi, nearmirani, s čeličnim vlaknima i armirani,   
  
- BAS EN 206: Beton - Specifikacije, performanse, proizvodnja i usklađenost,   
  
- BAS EN 476: Opći zahtjevi za dijelove koji se koriste u odvodima i kanalizaciji. 

**Član 8.**

Prefabrikovani separatori masti i ulja (lakih tekućina), moraju biti projektovani i izrađeni u skladu sa normama:   
  
- BAS EN 858-1: Sistemi separatora za lake tekućine (npr. ulje i benzin) - Dio 1: Principi dizajna, performansi i ispitivanja.

- BAS EN 858-1/A1: Sistemi separatora za lake tekućine (npr. ulje i benzin) - Dio 1: Principi dizajna, performansi i ispitivanja, označavanja i kontrole kvaliteta,  
  
- BAS EN 858-2: Sistemi separatora za lake tekućine (npr. ulje i benzin) - Dio 2: Izbor nominalnih veličina, instalacija, operacija i održavanja.

- BAS EN 1825-1: Separatori masti - Dio 1: Principi projektovanja, izvedba i ispitivanje, označavanje i kontrola kvaliteta,   
  
- BAS EN 1825-2: Separatori masti - Dio 2: Izbor nominalne veličine, instalacija, rad i održavanje.  
  
Separatori masti i ulja moraju imati ugrađen koalescentni filter i automatski ventil koji spriječava istjecanje nakupljenih lakih tečnosti. Ispitivanje kvalitete otpadnih voda odnosno kontrolu izlaznih parametara uređaja provodi ovlaštena laboratorija koja je akreditirana po BAS EN 17 025; Opći zahtjevi za kompetentnost ispitnih i kalibracionih laboratorija. 

**Član 9.**

Biološki uređaji za pročišćavanje otpadnih voda moraju biti projektovani i izrađeni u skladu sa normama:   
  
- BAS EN 12566-3: Mali sistemi za tretman otpadnih voda za ukupni tretman zagađenja do 50ES, DIO 3: paketna ili montažna postrojenja za obradu otpadnih voda iz domaćinstva.   
  
- BAS EN 12255: Postrojenja za tretman otpadnih voda.   
  
Ispitivanje kvalitete otpadnih voda odnosno kontrolu izlaznih parametara uređaja provodi ovlaštena laboratorija koja je akreditirana po BAS EN 17 025; Opći zahtjevi za kompetentnost ispitnih i kalibracionih laboratorija. 

**III. PRELAZNE I ZAVRŠNE ODREDBE**

**Član 10.**

Ovaj pravilnik stupa na snagu osmog dana od dana objavljivanja u "Službenim novinama Federacije BiH". 

Broj 03-02-2-377/17  
6. juna 2017. godine  
Sarajevo

Ministar  
**Josip Martić**, s. r.